#  ……………………. (**sz.) napirend**

**Előterjesztve:** Pénzügyi és Vagyonnyilatkozatokat Ellenőrző Bizottsághoz

# **ELŐTERJESZTÉS**

# **A Képviselő-testület 2022. december 15-i rendes ülésére**

**Tárgy: Budapest II. kerületi Polgármesteri Hivatal 2023. évi Belső Ellenőrzési Terve, és Budapest Főváros II. Kerületi Önkormányzat Egészségügyi Szolgálatának 2023. évi Belső Ellenőrzési Terve**

**Készítette:** ………………………………

 Tuba Mónika s. k.

 belső ellenőrzési vezető

## Egyeztetve: ……………………………….

 dr. Varga Előd Bendegúz

 alpolgármester

## Látta: ……………………………….

 dr. Silye Tamás

 jegyzői igazgató

 A napirend tárgyalása zárt ülést nem igényel.

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 119. § (5) bekezdése szerint „A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) és (4) bekezdése szerint: „Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző ….. részére a tárgyévet megelőző év november 30-ig. …..”

„Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

Fentiekre tekintettel kérem a Tisztelt Képviselő-testületet, hogy a határozati javaslatokat fogadja el.

# **Határozati javaslatok**

1. A Képviselő-testület úgy dönt, hogy jóváhagyja a Budapest II. kerületi Polgármesteri Hivatal jelen határozat mellékletét képező, 2023. évre szóló Belső Ellenőrzési Tervét.

Felelős: Jegyző

Határidő: 2022. december 31.

**/A határozati javaslat elfogadása egyszerű többségű szavazati arányt igényel./**

2. A Képviselő-testület úgy dönt, hogy jóváhagyja a Budapest Főváros II. Kerületi Önkormányzat Egészségügyi Szolgálatának jelen határozat mellékletét képező, 2023. évre szóló Belső Ellenőrzési Tervét.

Felelős: Jegyző

Határidő: 2022. december 31.

**/A határozati javaslat elfogadása egyszerű többségű szavazati arányt igényel./**

**Budapest, 2022. december 5.**

 **dr. Szalai Tibor**

 **Jegyző**

**1. határozati javaslat melléklete**

**Budapest II. kerületi Polgármesteri Hivatal**

**2023. évi Belső Ellenőrzési Terve**

A Belső Ellenőrzési Terv összeállítására a költségvetési szervek belső ellenőrzési rendjét meghatározó jogszabályi környezet alapján került sor.

A főbb jogszabályi előírások az alábbiak:

**- Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (4) és (5) bekezdése** szerint: „A jegyző köteles gondoskodni – a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

„A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

**- Az államháztartásról szóló 2011. évi CXCV. törvény (a továbbiakban: Áht.) 70. § (1) bekezdése** szerint: „A belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. A belső ellenőrzést végző személy vagy szervezet tevékenységét a költségvetési szerv vezetőjének közvetlenül alárendelve végzi, jelentéseit közvetlenül a költségvetési szerv vezetőjének küldi meg. Az irányító szerv belső ellenőrzést végezhet

a) az irányítása alá tartozó bármely költségvetési szervnél,

b) a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,

c) az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és

d) az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.”

**- A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) 15.** **§ (1) és (2) bekezdése** szerint: „A költségvetési szerv vezetője biztosítja a belső ellenőrzés működési feltételeit.”

„A költségvetési szerv vezetője a belső ellenőrzési tevékenységet szervezeti egység létrehozásával biztosítja, amely közvetlenül a költségvetési szerv vezetőjének alárendelve végzi a munkáját. …..”

- A **Bkr. 31. § (2) bekezdése** szerint: „Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

- A **Bkr. 31. § (4) bekezdése** szerint: „Az éves ellenőrzési terv tartalmazza:

a) az ellenőrzési tervet megalapozó elemzések és a kockázatelemzés eredményének összefoglaló bemutatását;

b) a tervezett ellenőrzések tárgyát;

c) az ellenőrzések célját;

d) az ellenőrizendő időszakot;

e) a rendelkezésre álló és a szükséges ellenőrzési kapacitás meghatározását;

f) az ellenőrzés típusát;

g) az ellenőrzések tervezett ütemezését;

h) az ellenőrzött szerv, illetve szervezeti egységek megnevezését;

i) a tanácsadó tevékenységre tervezett kapacitást;

j) a soron kívüli ellenőrzésekre tervezett kapacitást;

k) a képzésekre tervezett kapacitást;

l) az egyéb tevékenységeket.”

A **Bkr. 32. § (3) és (4) bekezdése** szerint: „Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző ….. részére a tárgyévet megelőző év november 30-ig. …..”

„Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

A 2023. évi ellenőrzési Terv a 281/2018.(XII.18.) Képviselő-testületi határozattal jóváhagyott Belső Ellenőrzési Stratégiai Tervvel, továbbá az I/570-7/2021. Polgármesteri - Jegyzői Együttes Intézkedéssel kiadott Belső Ellenőrzési Kézikönyvben foglaltakkal összhangban került összeállításra. Az éves ellenőrzési Terv készítése során figyelembe vettük a belső ellenőrzés nemzetközi és hazai normáit és standardjait, valamint az államháztartásért felelős miniszter által közzétett módszertani Útmutató szempontjait is.

**A rendelkezésre álló belső ellenőrzési kapacitás**

A belső ellenőrzés rendelkezésére álló kapacitás 1 fő belső ellenőrzési vezető, és 0,75 fő belső ellenőr.

Abelső ellenőri kapacitás alapján az ellenőrzésekre fordítható és a tervezett ellenőrzések teljesítéséhez szükséges munkanapok száma:

| 2023. évben a munkanapok száma:Munkanapok száma 1,75 főre összesen: (1 fő belső ellenőrzési vezető; 0,75 fő belső ellenőr)ebből kieső idők:szabadság (36+41 nap tárgyévi; 12+10 nap előző évi)tanulmányi szabadság[[1]](#footnote-1) (belső ellenőr) (2. és 3. félév: iskola 9 nap/félév; vizsgaidőszak+államvizsga 30 nap)betegállomány (becsült: 2 fő x 3 nap)szakmai továbbképzésre fordított napok száma (2 fő) (BET: 2 fő x 2 előadás x 1 nap; Mérlegképes: 1 fő x 2 nap; Egyéb: 2 fő x 2 nap)önképzés (2 fő x 6 nap) (jogszabályok, belső szabályzatok, szakmai anyagok tanulmányozása; ÁSZ és MÁK jelentések megismerése)a tanácsadó tevékenységre tervezett kapacitás(becsült: 2 fő x 8 nap)a Bkr.-ben meghatározott vezetői feladatok ellátása (Beszámoló készítés: 10 nap; Kockázatelemzés és jövő évi Terv készítés: 10 nap; Belső Ellenőrzési Kézikönyv felülvizsgálata és módosítása 5 nap; a belső ellenőr jelentéstervezeteinek felülvizsgálata, átolvasása; Képviselő-testületi és Bizottsági üléseken való részvétel; nyilvántartások vezetése (ellenőrzések nyilvántartása, intézkedések nyilvántartása); az ellenőrzéssel kapcsolatos adminisztratív feladatok (érkeztetés, iktatás, stb) egyéb vezetői feladatok (külső/belső ISO; Képviselő-testületi előterjesztések, határozatok, jegyzőkönyvek áttekintése; külső ellenőrzéshez dokumentumok továbbítása; stb.)Ellenőrzéshez rendelkezésre álló munkanapok száma:2023. évre tervezett ellenőrzések erőforrás-szükséglete:Soron kívüli ellenőrzések kapacitása (5 %), becsült:Az ellenőrzések teljesítéséhez szükséges munkanapok száma: |  -99 nap(23%) -48 nap(11%) -6 nap (1%)-10 nap (2%)-12 nap (3%) -16 nap (4%) -45 nap (10%) |  251 nap439 nap(100%)203 nap193 nap10 nap203 nap |
| --- | --- | --- |

A belső ellenőrzési Tervben szereplő ellenőrzésekre a következő jogszabályok, valamint Közigazgatási Szerződések és Munkamegosztási megállapodások adják meg a felhatalmazást:

**1.) A Polgármesteri Hivatal felügyeleti jellegű ellenőrzésére és az Önkormányzat irányítása alá tartozó költségvetési szervek felügyeleti jellegű ellenőrzésére vonatkozóan**

- az **Mötv. 119. § (4)** **bekezdése**: „….. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

- az **Áht. 70. § (1) a) pontja**: „…..Az irányító szerv belső ellenőrzést végezhet az irányítása alá tartozó bármely költségvetési szervnél.”

- **A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 140. § (1) e) bekezdése:** „A jegyző gazdálkodási feladata és hatásköre: ellátja az önkormányzat által alapított és fenntartott költségvetési szervek pénzügyi-gazdasági ellenőrzését.”

**2.) Az Önkormányzat által nyújtott költségvetési támogatások felhasználásával kapcsolatos ellenőrzés a kedvezményezetteknél**

- az **Áht. 70. § (1) c) pontja** szerint:„….. Az irányító szerv belső ellenőrzést végezhet az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél.”

 **3.) Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságok tulajdonosi ellenőrzésére vonatkozóan**

 - az **Áht. 70. § (1) d) pontja**: „….. Az irányító szerv belső ellenőrzést végezhet az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál. **A köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontja** szerint „köztulajdonban álló gazdasági társaság: az a gazdasági társaság, amelyben a ….. helyi önkormányzat ….. külön-külön vagy együttesen számítva többségi befolyással rendelkezik.”

 **4.) A helyi nemzetiségi önkormányzatok belső ellenőrzésére vonatkozóan**

- az **Áht. 6/C. § (1) bekezdés és (2) a) és b) pontja**: „….. A helyi önkormányzat bevételeivel és kiadásaival kapcsolatban ….. az ellenőrzési ….. feladatok ellátásáról az önkormányzati hivatal gondoskodik.” „Az (1) bekezdést a helyi nemzetiségi önkormányzatra ….. is alkalmazni kell, azzal, hogy helyi önkormányzaton helyi nemzetiségi önkormányzatot ….. kell érteni”, illetve hogy a „helyi nemzetiségi önkormányzat bevételeivel és kiadásaival kapcsolatban az ….. ellenőrzési ….. feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.”

- a **Bkr. 15. § (9) a) pontja** szerint „….. a helyi nemzetiségi önkormányzat ….. belső ellenőrzési feladatait a képviselő-testület ….. döntése alapján elláthatja az irányító szerv által foglalkoztatásra irányuló jogviszonyban alkalmazott ….. belső ellenőr.”

- a **304/2021.(IX.30.) képviselő-testületi határozattal elfogadott**, a helyi nemzetiségi önkormányzatokkal kötött **Közigazgatási Szerződés** „*VIII. Belső kontrollrendszer és belső ellenőrzés*” pontjának második bekezdése: „A helyi nemzetiségi önkormányzat belső ellenőrzését a Polgármesteri Hivatal belső ellenőrei végzik. Belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor. A belső ellenőrzés lefolytatásának rendjét a polgármesteri - jegyzői együttes intézkedésben elfogadott Belső Ellenőrzési Kézikönyv tartalmazza.”

 **5.) 2017. január 01-től a gazdasági szervezettel nem rendelkező költségvetési szervek belső ellenőrzésére vonatkozóan**

- a **Bkr. 15. § (12) bekezdése**: „A gazdasági szervezettel nem rendelkező önkormányzati költségvetési szerv belső ellenőrzését a gazdasági szervezetének feladatait ellátó költségvetési szerv ….. látja el.”

- a **Bkr. 15. § (13) bekezdése**: „Az a belső ellenőr, aki ….. a (12) bekezdés alapján egy másik ….. önkormányzati költségvetési szerv belső ellenőrzését is ellátja, ennél a szervnél az irányító ….. szerv ….. belső ellenőreként ugyanarra a területre vonatkozóan az előző vizsgálatot követő egy éven belül nem végezhet ellenőrzést.”

- a **Bkr. 29. § (4) bekezdése**: „Ha a költségvetési szerv belső ellenőrzését az irányító szerve ….. látja el, a belső ellenőrzést ellátó szervnek a tervezés során elkülönítetten kell terveznie az irányító ….. szervként, illetve a költségvetési szerv belső ellenőreként végzett ellenőrzéseket. Azon ellenőrzési tevékenységek tervezésébe, amelyeket irányító ….. szerv belső ellenőreként lát el, be kell vonnia az ellátott szervet, továbbá az ennek eredményeként elkészített stratégiai és éves ellenőrzési tervét az ellátott költségvetési szerv vezetőjének kell jóváhagynia.”

- a **Bkr. 35. § (8) bekezdése**: „Ha a költségvetési szerv belső ellenőrzését az irányító szerve ….. látja el, a költségvetési szerv vezetője alatt az ellátott szerv vezetőjét kell érteni azon ellenőrzések végrehajtása esetén, ahol az irányító ….. szerv belső ellenőre az ellátott szerv belső ellenőreként jár el.”

- a **399/2021.(XI.30.) képviselő-testületi határozattal elfogadott**, a Polgármesteri Hivatal és az Önkormányzat irányítása alá tartozó, gazdasági szervezettel nem rendelkező költségvetési szervek között létrejött **Munka- és feladatmegosztás, valamint felelősségvállalás rendjéről szóló megállapodás** „*X. A belső kontrollrendszer és a belső ellenőrzés*” 10.4. pontja: Az intézmény felügyeleti jellegű és belső ellenőrzését a Polgármesteri Hivatalnál főállásban dolgozó belső ellenőrök végzik a Képviselő-testület által elfogadott stratégiai és éves belső ellenőrzési tervben meghatározottak szerint.

Az ellenőrzési feladatok **Kockázatelemzés** alapján kerültek be az éves ellenőrzési Tervbe. A Kockázatelemzés az ellenőrzések felsorolása után található.

**Az ellenőrzések lefolytatása során elsődleges cél a vizsgált intézmények, szervezeti egységek, gazdasági társaságok, valamint nemzetiségi önkormányzatok vezetőinek megfelelő bizonyosságot nyújtani az általuk működtetett pénzügyi irányítási és kontroll rendszerek megfelelőségét illetően.**

**A. A Polgármesteri Hivatal működésével, gazdálkodásával kapcsolatos ellenőrzések**

A Vezetőség és a Képviselő-testület munkájának segítése, döntéseinek előkészítése és végrehajtása érdekében az éves hivatali ellenőrzési feladatok meghatározása, elvégzése során **elsődleges cél** annak megállapítása, hogy

* a Polgármesteri Hivatal szabályozottsága, működése megfelel-e a jogszabályi előírásoknak;

- a Polgármesteri Hivatal szervezeti és működési rendje megfelelően biztosítja-e az önkormányzati feladatok szakszerű és hatékony ellátását, a gazdálkodással összefüggő feladatok szabályszerű, eredményes, gazdaságos, hatékony és átlátható ellátását, maradéktalanul érvényesülnek-e az erre vonatkozó követelmények;

* a Polgármesteri Hivatalon belül működő egyes belső szervezeti egységek a vonatkozó jogszabályokban, belső intézkedésben foglaltak szerint látják-e el tevékenységüket;
* a belső kontrollrendszer kialakítása és működtetése szabályszerű volt-e;
* az Önkormányzat által nyújtott költségvetési támogatások felhasználása és elszámolása szabályszerűen történt-e?

**I. Szabályszerűségi, pénzügyi ellenőrzések**

**1. Az ellenőrzött szervezeti egységek: A Gazdasági Igazgatóság Költségvetési és Számviteli Osztálya, Üzemeltetési Osztálya, és Vagyonhasznosítási és Ingatlan-nyilvántartási Osztálya,** szükség esetén további kapcsolódó osztályok, intézmények, gazdasági társaságok. (1024 Budapest, Mechwart liget 1.; Margit krt. 29/B.)

 Az ellenőrzés **tárgya** **a 2022. évi önkormányzati beszámoló mérlegtételeinek alátámasztásaként elvégzett leltározás, és az azt megelőző selejtezés.**

Az ellenőrzés **célja** annak megállapítása, hogy szabályozott volt-e a selejtezési és leltározási tevékenység, a végrehajtás a jogszabályoknak és a belső szabályoknak megfelelően történt-e. Végrehajtották-e a Jegyző által 2022. decemberében kiadott Leltározási Ütemterv és Utasításban foglaltakat, a leltárfelvétel teljes körűen megvalósult-e.

 Az ellenőrizendő **időszak**: A2022. december 31-ei fordulónapi leltár felvételéhez és kiértékeléséhez kapcsolódó időszak. Selejtezésnél a 2022. év.

Az ellenőrzés **jellege**: célvizsgálat

 A szükséges ellenőrzési **kapacitás**: 15 ellenőri munkanap

 Az ellenőrzés **típusa**: szabályszerűségi, pénzügyi

Az ellenőrzés **ütemezése**: II. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**2.** Az ellenőrzött **szervezeti egység: Adóügyi Igazgatóság Behajtási, Számlavezetési, Ellenőrzési Osztálya** (1023 Budapest, Zsigmond tér 8.)

*Ez az ellenőrzés kapacitás hiány miatt átütemezésre került 2022. évről 2023-ra a belső ellenőr év közben megkezdett tanulmányai miatt.*[[2]](#footnote-2)

Az ellenőrzés **tárgya az adóztatási tevékenység ellenőrzése, az adóhátralékok behajtására tett intézkedések.**

Az ellenőrzés **célja** annak megállapítása, hogy a helyi adók beszedésére, a nem adózott ingatlanok felderítésére és a hátralékok behajtására tett intézkedések hatékonyak és eredményesek voltak-e. Az ellenőrzött terület megfelelően szabályozott-e, a működési gyakorlat összhangban van-e a jogszabályi előírásokkal és a belső szabályozókkal. Az adóellenőrzéssel és a végrehajtási cselekményekkel kapcsolatos feladatoknál megtörtént-e a belső kontrollok kiépítése és működtetése. A kintlévőségek és az elévült követelések nagyságának, a behajthatatlan követelések leírásának vizsgálata.

Az ellenőrizendő **időszak:** 2022. év

Az ellenőrzés **jellege:** célvizsgálat

A szükséges ellenőrzési **kapacitás:** 20 ellenőri munkanap

Az ellenőrzés **típusa:** szabályszerűségi, pénzügyi, teljesítmény-ellenőrzés

Az ellenőrzés **ütemezése:** I. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések**

Az intézményi ellenőrzési feladatok meghatározása, elvégzése során **elsődleges cél** annak értékelése, hogy az Önkormányzat irányítása alá tartozó költségvetési intézmények

* működése, gazdálkodása mennyiben szervezett, szabályozott;

- a rendelkezésükre bocsátott vagyonnal, pénzeszközökkel felelősen, a jogszabályi előírásoknak megfelelően, eredményesen, gazdaságosan, hatékonyan és átláthatóan gazdálkodnak-e;

* milyen színvonalon tesznek eleget beszámolási, könyvvezetési kötelezettségüknek;
* operatív gazdálkodása kielégíti-e a követelményeket;
* a belső kontrollrendszer kialakítása és működtetése szabályszerű volt-e?

**I. Átfogó, általános gazdasági ellenőrzés**

**1. Az ellenőrzött szerv: Intézményeket Működtető Központ** (1021 Budapest, Vadaskerti utca 13.)

 Az ellenőrzés **tárgya** **az Intézményeket Működtető Központ működése és gazdálkodása.**

Az ellenőrzés **célja** annak megállapítása, hogy szabályszerűen történt-e a belső kontrollrendszer kialakítása és működtetése, az biztosította-e a közpénzzel és a vagyonnal történő szabályszerű, átlátható és felelős gazdálkodást, valamint a beszámolási és adatszolgáltatási kötelezettségek szabályszerű teljesítését.

Az ellenőrizendő **időszak:** 2022-2023. év

Az ellenőrzés **jellege:** átfogó, általános gazdasági ellenőrzés

A szükséges ellenőrzési **kapacitás:** 20 ellenőri munkanap

Az ellenőrzés **típusa:** rendszerellenőrzés

Az ellenőrzés **ütemezése:** I. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**II. Témavizsgálatok**

**1.** **Az ellenőrzött szerv** kijelölésére a Költségvetési és Számviteli Osztállyal, és az Intézményirányítási Osztállyal történt egyeztetés után, kockázatelemzés alapján később kerül sor.

Az ellenőrzés **tárgya** **a 2022. vagy a 2023. évben igénybe vett, a központi költségvetésből származó (normatív) támogatások igénylésének és elszámolásának megalapozottsága.**

Az ellenőrzés **célja** annak megállapítása, hogy a támogatások igénylése vagy elszámolása a megfelelő jogcímeken és megalapozottan történt-e, megfelel-e a jogszabályi előírásoknak. Rendelkeznek-e az igénylést alátámasztó dokumentumokkal.

Az ellenőrizendő **időszak:** 2022. vagy 2023. év

Az ellenőrzés **jellege:** témavizsgálat

A szükséges ellenőrzési **kapacitás:** 10 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** IV. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**2.** **Az ellenőrzött szerv** kijelölésére kockázatelemzés alapján később kerül sor. (A készpénz rovancs eredményes lefolytatása érdekében az ellenőrzés előzetes bejelentés nélküli.)

Az ellenőrzés **tárgya a készpénz ellátmány kezelése, felhasználása, és elszámolása.**

Az ellenőrzés **célja** annak megállapítása, hogy az intézménynél az ellátmánnyal kapcsolatos feladatok megfelelően szabályozottak-e, az ellátmány kezelése, felhasználása és elszámolása megfelel-e a 399/2021.(XI.30.) Képviselő-testületi határozattal jóváhagyott *Munka- és feladatmegosztás, valamint felelősségvállalás rendjéről szóló Megállapodás*ban és az intézmény belső szabályzatában foglalt előírásoknak. Törekedtek-e a készpénzkímélő fizetési módok (átutalás) előnyben részesítésére. A rovancsnál mutatkozik-e hiány vagy többlet.

Az ellenőrizendő **időszak:** 2023.

Az ellenőrzés **jellege:** témavizsgálat

A szükséges ellenőrzési **kapacitás:** 5 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** IV. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**III. Utóvizsgálat**

**1. Az ellenőrzött szerv: Intézményeket Működtető Központ** (1021 Budapest, Vadaskerti utca 13.)

 Az ellenőrzés **tárgya a 2022. évben lefolytatott, a beszerzésekhez kapcsolódó 3 árajánlat bekérésére vonatkozó ellenőrzés utóvizsgálata.**

Az ellenőrzés **célja** annak megállapítása, hogy a korábbi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**: a korábbi ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

 A szükséges ellenőrzési **kapacitás**: 9 ellenőri munkanap

 Az ellenőrzés **típusa**: szabályszerűségi ellenőrzés

Az ellenőrzés **ütemezése**: I. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos tulajdonosi ellenőrzések**

Az elszámoltathatóság, a felelős közpénzfelhasználás és vagyonkezelés egyik biztosítéka a megfelelő tulajdonosi joggyakorlás mellett az érdemi tulajdonosi ellenőrzés. A gazdasági társaságok ellenőrzése során **elsődleges cél**, hogy a Képviselő-testület valós képet kapjon a társaságok működéséről, gazdálkodásáról, pénzügyi helyzetéről.

**I. Célvizsgálatok**

**1. Az ellenőrzött szervezet: II. kerületi Kulturális Közhasznú Nonprofit Korlátolt Felelősségű Társaság** (1024 Budapest, Marczibányi tér 5/a.)

Az ellenőrzés **tárgya az Önkormányzat által biztosított források felhasználásának szabályszerűségi és pénzügyi ellenőrzése (szerződéskötési, pénzügyi kötelezettségek teljesítésének gyakorlata).**

Az ellenőrzés **célja** annak megállapítása, hogy a Kft. a Közművelődési és a Közszolgáltatási megállapodásokban meghatározott feladatok teljesítésére az Önkormányzat által biztosított forrásokat a közpénzzel való felelős, átlátható, takarékos, hatékony gazdálkodás követelményeinek megfelelően használta-e fel, különös tekintettel a szerződéskötési (ajánlatkéréstől a teljesítésig) és a pénzügyi folyamatok szabályozottságára és átláthatóságára

Az ellenőrizendő **időszak:** 2022-2023. év

Az ellenőrzés **jellege:** célvizsgálat

A szükséges ellenőrzési **kapacitás:** 20 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** II. negyedév

Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**2. Az ellenőrzött szervezet: II. Kerületi Sport és Szabadidősport Nonprofit Korlátolt Felelősségű Társaság** (1024 Budapest, Mechwart liget 1.)

Az ellenőrzés **tárgya az óvodai úszásoktatás tárgyában kötött szerződések és a hozzá kapcsolódó kifizetések ellenőrzése.**

Az ellenőrzés **célja** annak megállapítása, hogy az Önkormányzat által a Sport Kft.-nek az óvodai úszásoktatásra rendelkezésre bocsátott pénzügyi forrásokkal a hatékony, felelős, átlátható gazdálkodás követelményeinek megfelelően gazdálkodott-e a társaság, az erre a célra kötött szerződések végrehajtását megfelelően nyomon követte-e.

Az ellenőrizendő **időszak:** 2022-2023. év

Az ellenőrzés **jellege:** célvizsgálat

A szükséges ellenőrzési **kapacitás:** 15 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** II. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**D. A helyi nemzetiségi önkormányzatokkal kapcsolatos belső ellenőrzések**

**I. Célvizsgálat**

**1.** **Az ellenőrzött szervezeti egységek, illetve az ellenőrzött szerv: a Jegyzői Igazgatóság Jegyzői Titkársága, a Gazdasági Igazgatóság Költségvetési és Számviteli Osztálya, valamint a Szerb Önkormányzat** (1024 Budapest, Mechwart liget 1.)

Az ellenőrzés **tárgya** **a Szerb Önkormányzattal kötött Közigazgatási Szerződés, valamint a Szerb Önkormányzat működése, gazdálkodása, elszámolása.**

Az ellenőrzés **célja** annak megállapítása, hogy a Közigazgatási Szerződés teljes körűen szabályozza-e a Polgármesteri Hivatal és a Szerb Önkormányzat kapcsolatát, a Közigazgatási Szerződés megfelel-e a jogszabályi előírásoknak. A Szerb Önkormányzat működési és gazdálkodási kereteinek a kialakítása, a működéssel és a gazdálkodással kapcsolatos feladatok ellátása megfelel-e a jogszabályoknak, a feladatalapú, a működési, és a pályázati elszámolásokat határidőre teljesítette-e.

Az ellenőrizendő **időszak:** a feladatalapú elszámolásnál a 2020-2021. év, a működés és gazdálkodás tekintetében, valamint a működési és a pályázati elszámolásnál a 2020-2022. év.

Az ellenőrzés **jellege:** célvizsgálat

A szükséges ellenőrzési **kapacitás:** 17 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** III. negyedév

Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**E. Az Önkormányzat gazdasági szervezettel nem rendelkező költségvetési szerveinek belső ellenőrzése**

**I. Célvizsgálatok**

**1. Az ellenőrzött szerv: Egyesített Bölcsődék** (1027 Budapest, Varsányi Irén utca 32.)

 Az ellenőrzés **tárgya** **a készpénz ellátmány kezelése, felhasználása, és elszámolása.**

Az ellenőrzés **célja** annak megállapítása, hogy az intézménynél (az Egyesített Bölcsődéknél és 6 tagintézményénél) az ellátmánnyal kapcsolatos feladatok megfelelően szabályozottak-e, az ellátmány kezelés rendje megfelel-e a 399/2021.(XI.30.) Képviselő-testületi határozattal jóváhagyott *Munka- és feladatmegosztás, valamint felelősségvállalás rendjéről szóló Megállapodás*ban és az intézmény belső szabályzatában foglalt előírásoknak, azokkal összhangban van-e. Az intézményben betartják-e a pénz kezelésére, nyilvántartására, valamint a bevételek és kifizetések bizonylatolására vonatkozó előírásokat. Törekedtek-e a készpénzkímélő fizetési módok (átutalás) előnyben részesítésére.

Az ellenőrizendő **időszak:** 2022-2023. év

Az ellenőrzés **jellege:** célvizsgálat

A szükséges ellenőrzési **kapacitás:** 14 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** IV. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**2. Az ellenőrzött szerv: Pitypang Utcai Óvoda** (1025 Budapest, Pitypang u. 17.)

 Az ellenőrzés **tárgya** **az Óvoda belső szabályzatainak felülvizsgálata.**

Az ellenőrzés **célja** annak megállapítása, hogy az Óvoda rendelkezik-e a működéséhez szükséges összes szabályzattal, a szabályzatok a jogszabályoknak megfelelnek-e, a szabályzatok tartalma összhangban van-e a gyakorlattal, a szabályzatokat folyamatosan felülvizsgálják és aktualizálják-e. Szükség esetén tanácsadó tevékenység nyújtása.

Az ellenőrizendő **időszak:** 2023. év

Az ellenőrzés **jellege:** célvizsgálat

A szükséges ellenőrzési **kapacitás:** 14 ellenőri munkanap

Az ellenőrzés **típusa:** szabályszerűségi ellenőrzés

Az ellenőrzés **ütemezése:** IV. negyedév

 Az ellenőrzés **módszere:** tételes vagy szúrópróbaszerű ellenőrzés, interjú

**3. Az ellenőrzött szerv: Törökvész Úti Kézműves** **Óvoda** (1022 Budapest Törökvész út 18.)

 Az ellenőrzés **tárgya** **az Óvoda belső szabályzatainak, valamint a munka- és személyügyi anyagainak vizsgálata.**

Az ellenőrzés **célja** annak megállapítása, hogy

- az Óvoda rendelkezik-e a működéséhez szükséges összes szabályzattal, a szabályzatok a jogszabályoknak megfelelnek-e, a szabályzatok tartalma összhangban van-e a gyakorlattal, a szabályzatokat folyamatosan felülvizsgálják és aktualizálják-e.

- a munka- és személyügyi anyagok készítése, tárolása, őrzése, és nyilvántartása megfelel-e a jogszabályi előírásoknak.

Szükség esetén tanácsadó tevékenység nyújtása.

Az ellenőrizendő **időszak:** 2022-2023. év

Az ellenőrzés **jellege:** célvizsgálat

A szükséges ellenőrzési **kapacitás:** 14 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** III. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**4.** **Az ellenőrzött szerv: Értelmi Fogyatékosok Nappali Otthona** (1028 Budapest, Hidegkúti út 158.)

Az ellenőrzés **tárgya a gazdasági terület vizsgálata.** *(Tekintettel arra, hogy az intézménynek 2022. november 01-től új vezetője van, a konkrét ellenőrzési terület(ek) és/vagy folyamat(ok) – az intézményvezetővel történő egyeztetés alapján - később kerülnek meghatározásra.)*

Az ellenőrzés **célja – figyelemmel az intézményvezető személyében történt változásra – később kerül meghatározásra.** *(1 hónap nem elegendő egy intézmény működésének és gazdálkodásának teljeskörű megismerésére, valamennyi folyamat átlátására. Ezért indokoltnak tartjuk az intézményvezető kérését, hogy az ellenőrzés célja később kerüljön egyeztetésre.)*

Az ellenőrizendő **időszak:** 2022-2023.

Az ellenőrzés **jellege:** célvizsgálat

A szükséges ellenőrzési **kapacitás:** 20 ellenőri munkanap

Az ellenőrzés **típusa:** szabályszerűségi, pénzügyi ellenőrzés

Az ellenőrzés **ütemezése:** III. negyedév

 Az ellenőrzés **módszere:** tételes vagy szúrópróbaszerű ellenőrzés, interjú, adatelemzés

**KOCKÁZATELEMZÉS**

**a 2023. évi**

**belső ellenőrzési munkatervhez**

A Bkr. 31. § (2) bekezdése értelmében “Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

A Polgármesteri Hivatal belső ellenőrzési Tervének összeállítását megelőzően, - tekintettel arra, hogy a jogszabály (Bkr.) előírása szerint a belső ellenőrzési Tervnek a kockázatelemzés alapján felállított prioritásokon (is) kell alapulnia, - írásban javaslattételi felhívással fordultunk a Vezetőség felé (Polgármester, Alpolgármester, Jegyző, Igazgatók, Osztályvezetők), hogy ha a Polgármesteri Hivatal, az intézmények, az önkormányzati gazdasági társaságok vagy a nemzetiségek működésében, gazdálkodásában van olyan, általuk kockázatosnak ítélt terület, vagy folyamat, amelynek vizsgálatát szükségesnek tartják, illetve van egyéb ellenőrzési témajavaslatuk, azt jelezzék a belső ellenőrzésnek, amelyre így a tervezés során kiemelt figyelmet fordítunk, és a lehető legrövidebb időn belül ellenőrizzük majd. A Vezetőségtől érkezett javaslatok beépítésre kerültek a Tervbe.

A külső ellenőrzések 2022. évi nyilvántartásának, illetve a szervezeti egységek 2022. évi saját kockázatelemzésének áttekintése alapján jelenleg nem állapítható meg olyan magas kockázatú terület vagy folyamat, amelynek ellenőrzése most szükséges lenne, ezért az ellenőrizendő szervek, szervezeti egységek, területek, folyamatok, továbbá az ellenőrzés tárgya és célja a korábbi ellenőrzési tapasztalatok figyelembe vételével és az alábbi kockázatelemzések alapján lettek meghatározva.

**A. A Polgármesteri Hivatal működésével kapcsolatos ellenőrzések kockázatelemzése**

**I. Szabályszerűségi, pénzügyi ellenőrzések**

**1.)** Az államháztartás számviteléről szóló 4/2013. (I. 11.) Korm. rendelet 22. § (1) bekezdése szerint az éves költségvetési beszámoló elkészítéséhez, a mérleg tételeinek alátámasztásához olyan leltárt kell összeállítani és megőrizni, amely tételesen, ellenőrizhető módon tartalmazza a mérlegben szereplő eszközöket és forrásokat. A 22. § (2) bekezdés szerint a leltározás végrehajtását a számvitelről szóló 2000. évi C. törvény 69. § (3) bekezdése szerint kell végrehajtani. A számvitelről szóló 2000. évi C. törvény 69. § (3) bekezdése szerint, ha a Polgármesteri Hivatal a számviteli alapelveknek megfelelő folyamatos mennyiségi nyilvántartást vezet, a leltárba bekerülő adatok valódiságáról – a leltár összeállítását megelőzően – leltározással köteles meggyőződni, és azt az eszközök és a források leltárkészítési és leltározási szabályzatában meghatározott időszakonként, de legalább háromévente mennyiségi felvétellel kell elvégeznie. A Polgármesteri Hivatal élt a jogszabály adta lehetőséggel, és a Leltározási és Leltárkészítési szabályzatában foglaltaknak megfelelően a 2019. év után csak 2022-ben leltározott újra mennyiségi felvétellel. Ezért indokoltnak tartjuk **az Önkormányzat 2022. évi beszámolója mérlegtételeinek alátámasztásaként elvégzett leltározás, és az azt megelőző selejtezés ellenőrzését.**

**2.)** Áttekintettük a Polgármesteri Hivatal szervezeti egységeinél az elmúlt évek során lefolytatott ellenőrzéseket azért, hogy olyan osztályt, folyamatot tegyünk az ellenőrzési fókuszba, amelynél az utóbbi időben nem került sor ellenőrzésre. Így került kiválasztásra az **Adóügyi Igazgatóság Behajtási, Számlavezetési, Ellenőrzési Osztálya**. Az ellenőrzés tárgya **az adóztatási tevékenység ellenőrzése, az adóhátralékok behajtására tett intézkedések.** Ezt az osztályt és folyamatot a belső ellenőrzés korábban még nem vizsgálta, az osztály működése a Polgármesteri Hivatalban kiemelt jelentőségű, az Önkormányzat elsődleges célja – többek között - az adójellegű közhatalmi bevételek minél nagyobb arányú teljesülése.

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések kockázatelemzése**

A pénzügyi-gazdasági rendszerellenőrzésbe, továbbá a téma- és célvizsgálatokbabevont **intézmények** kiválasztása kockázatelemzés alapján történik.(Lásd 1. melléklet: „**Kockázatelemzés a 2023. évi belső ellenőrzési munkatervhez**”) Az ehhez kapcsolódó módszertan a következő:

- vezetői megbízás esetén a **hátralévő évek száma** alapján 0 és 1 év esetén magas (M), 2 év és annál hosszabb időszak esetén alacsony (A) a kockázat.

- a korábbi vizsgálat (elsősorban az átfogó pénzügyi-gazdasági ellenőrzés) óta **eltelt időszak hossza** esetén 1-3 év között alacsony (A), 4 év és ennél hosszabb időszak esetén magas (M) a kockázat.

**I. Átfogó, általános gazdasági ellenőrzés**

**1.)** Az **Intézményeket Működtető Központ**ot 2013-ban alapította az Önkormányzat, azóta átfogó vizsgálat még nem volt az intézménynél, csak téma és célvizsgálatok, utoljára 2022-ben, a 096015 számú kormányzati funkció (Gyermekétkeztetés köznevelési intézményben) használatának ellenőrzésével, valamint az anyagok/termékek beszerzéséhez vagy szolgáltatás igénybevételéhez kapcsolódó 3 ajánlat beszerzésével kapcsolatban. Az, hogy az alapítás óta eltelt 10 évben még nem került sor átfogó pénzügyi-gazdasági ellenőrzése, mindenképpen indokolja egy ilyen vizsgálat lefolytatását.

**II. Témavizsgálatok**

**1.)** A belső ellenőrzési Terv összeállítása előtt áttekintettük a Polgármesteri Hivatal valamennyi Osztályának a kockázatelemzését. A Humánszolgáltatási Igazgatóság Intézményirányítási Osztályának kockázatelemzése jelentős kockázatként tartalmazza a normatívák igénylését és elszámolását, elemzésük szerint „az intézmények normatív támogatási tervezési, adatszolgáltatási tevékenysége nem kellően megbízható, ami az Önkormányzat költségvetési tervezési munkáját nehezíti, kockázati terhét növeli, és a nem megalapozott tervezés az Önkormányzatnak visszafizetési kötelezettséggel jár.” Ez alapján került a Tervbe annak ellenőrzése, hogy **a 2022. vagy a 2023. évben igénybe vett, a központi költségvetésből származó (normatív) támogatások igénylése és elszámolása megalapozott-e.** A korábbi évek ellenőrzési tapasztalata az, hogy a normatív támogatások intézmények általi igénylése gyakran valóban nem kellően megbízható, ezért nagyon magas kockázatú folyamat, így ezt a belső ellenőrzés minden évben ellenőrzi.

Az ellenőrzött szerv(ek)kijelölésére kockázatelemzés alapján később kerül sor a Költségvetési és Számviteli Osztállyal, és az Intézményirányítási Osztállyal történő egyeztetés, és a 2023. évben beküldött intézményi adatok feldolgozása után.

**2.)** A vezetőség szükségesnek tartja az intézményeknél **a készpénz ellátmány kezelésének, felhasználásának, és elszámolásának** ellenőrzését, amelyet - a korábbi ellenőrzési tapasztalatok alapján – a belső ellenőrzés is szükségesnek tart. A készpénz rovancs eredményes lefolytatása érdekében az ellenőrzés előzetes bejelentés nélküli, ezért az ellenőrzött intézmények kijelölésére kockázatelemzés alapján később kerül sor.

**III. Utóvizsgálat**

**1.)** Fontosnak tartjuk, - és ebben a korábbi években elvégzett utóellenőrzések tapasztalatai is megerősítenek - hogy minden esetben utóvizsgálat keretében ellenőrizzük a korábbi vizsgálat megállapításai és javaslatai alapján készített Intézkedési tervben foglalt feladatok végrehajtását. Ez alapján kerül sor az **Intézményeket Működtető Központ** **2022. évi célvizsgálatához kapcsolódó** **utóvizsgálatra.**

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos tulajdonosi ellenőrzések kockázatelemzése**

Az Áht. szerint az irányító szerv belső ellenőrzést végezhet az irányítása alá tartozó bármely gazdasági társaságánál.

**I. Célvizsgálatok**

**1-2.)** Az elszámoltathatóság, a felelős közpénzfelhasználás és vagyonkezelés egyik biztosítéka a megfelelő tulajdonosi joggyakorlás mellett az érdemi tulajdonosi ellenőrzés. Ezért az alapító Önkormányzat él az Áht.-ban kapott lehetőséggel, és 2023-ben a belső ellenőrzés által tulajdonosi ellenőrzést végez a **Kulturális Közhasznú Nonprofit Kft.**-nél és a **Sport és Szabadidősport Nonprofit Kft.**-nél, hogy a Vezetőség és a Képviselő-testület valós képet kapjon a társaság működéséről, gazdálkodásáról, pénzügyi helyzetéről. A vizsgálat ezúttal – a korábbi évektől eltérően – nem átfogó jellegű lesz, hanem a társaság működésének, gazdálkodásának egy-egy szűkebb területére vagy folyamatára fókuszál, amelyek a korábbi évek ellenőrzési tapasztalatai alapján kerültek meghatározásra.

**D. A helyi nemzetiségi önkormányzatokkal kapcsolatos belső ellenőrzések kockázatelemzése**

Az Áht. szerint a **helyi nemzetiségi önkormányzat** bevételeivel és kiadásaival kapcsolatban az ellenőrzési feladatok ellátásáról a Polgármesteri Hivatal gondoskodik.

A Bkr. szerint a helyi nemzetiségi önkormányzat belső ellenőrzési feladatait a Képviselő-testület döntése alapján elláthatja az irányító szerv által foglalkoztatásra irányuló jogviszonyban alkalmazott belső ellenőr.

A helyi nemzetiségi önkormányzatokkal kötött Közigazgatási Szerződés szerint a helyi nemzetiségi önkormányzat belső ellenőrzését a Polgármesteri Hivatal belső ellenőrei végzik. Belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor. A belső ellenőrzés lefolytatásának rendjét a polgármesteri - jegyzői együttes intézkedésben elfogadott Belső Ellenőrzési Kézikönyv tartalmazza.

**I. Célvizsgálat**

**1.)** A fenti jogszabályi előírások és a Közigazgatási Szerződésben foglaltak alapján került tervezésre a nemzetiségi önkormányzatokkal kapcsolatos ellenőrzés. A II. kerületben jelenleg 11 helyi nemzetiségi önkormányzat működik, amelyek közül a **Szerb Önkormányzat**ot választottuk. A Szerb Önkormányzatot a belső ellenőrzés eddig még nem vizsgálta.

**E. Az Önkormányzat gazdasági szervezettel nem rendelkező költségvetési szerveinél lefolytatandó belső ellenőrzések kockázatelemzése**

A Bkr. szerint a gazdasági szervezettel nem rendelkező önkormányzati költségvetési szerv belső ellenőrzését a gazdasági szervezetének feladatait ellátó költségvetési szerv látja el.

**I. Célvizsgálatok**

A fenti jogszabályi előírás alapján a 2023. évi belső ellenőrzési Terv összeállítását megelőzően e-mailt küldtünk az összes, gazdasági szervezettel nem rendelkező intézményünk (19 db) vezetőjének, amelyben kértük, hogy ha szükségesnek tartják az intézményük működésében, gazdálkodásában valamelyik terület vagy folyamat vizsgálatát, azt jelezzék felénk, hogy azt a tervezés során figyelembe tudjuk venni. A **19 intézményünkből 4 vezető jelezte, hogy szükségesnek tartja**, és ezért kéri intézményében **egy-egy általa megjelölt területre vagy folyamatra vonatkozóan a vizsgálatot.** Ez alapján került be a Tervbe az alábbi 4 vizsgálat.

**1.)** Az **Egyesített Bölcsődéknél** az ellátmánykezelés eltér a többi intézménytől, mert az általuk felvett összeget megosztva továbbadják a 6 tagintézménynek, akik saját hatáskörben költik el, majd számlákkal alátámasztva elszámolnak az Egyesített Bölcsődéknek. Az intézményvezető kérte **az** **ellátmánykezelés, felhasználás, és elszámolás folyamatának vizsgálatát**, hogy biztos legyen annak szabályosságában.

**2.)** 2022. augusztus 01. napjától új vezetője van a **Pitypang Utcai Óvodának**, aki segítséget kért tőlünk az intézmény **szabályzatainak felülvizsgálatához.**

**3.)** A **Törökvész Úti Kézműves** **Óvoda** vezetője szintén az intézmény **szabályzatainak felülvizsgálatához** kért segítséget, valamint **a munka- és személyügyi anyagainak vizsgálatát** is szükségesnek tartja.

**4.)** 2022. november 01. napjától **új vezető**je van az **Értelmi Fogyatékosok Nappali Otthonának,** aki jelezte, hogy **szükségesnek tartja vizsgálat lefolytatását az intézményben. Azonban tekintettel arra, hogy 1 hónap nem elegendő egy intézmény működésének és gazdálkodásának teljeskörű megismerésére, valamennyi folyamat átlátására, figyelembe vettük az intézményvezető kérését, hogy az ellenőrzés tárgya és célja később kerüljön egyeztetésre.**

Budapest, 2022. december 01.

 Tuba Mónika

 belső ellenőrzési vezető



**2. határozati javaslat melléklete**









1. ELTE Jogi Továbbképző Intézet: Közbeszerzési szakjogász 3 féléves képzés [↑](#footnote-ref-1)
2. ELTE Jogi Továbbképző Intézet: Közbeszerzési szakjogász 3 féléves képzés, 2022. szeptember 30-án kezdődött az 1. félév. 2022-ben összesen 9 nap iskola volt, és 10 nap tanulmányi szabadság járt. [↑](#footnote-ref-2)